Temirbek Birnazarovi verivärske film on valminud kirjanik Talip Ibraimovi kogumikust „Vanamees ja ingel” pärit jutustuse ainetel. Inglid võivad olla nii positiivsete kui negatiivsete sõnumite toojad. „Öises avariis” on kaks kangelast: Vanamees (Akõlbek Abdõkalõkov) ja Tüdruk (Dina Jakob). Vanamees on üksik, alandatud ja põlatud. Kord, kui ta kihutab mootorrattaga maha laskma inimest, kes lõhkus ta pere ja hävitas elu, juhtub avarii: ta sõidab otsa tundmatule neiule. Vanamees viib tütarlapse oma koju ja hakkab ravima tema haavu.
Tasapisi avaneb vaatajale Vanamehe hing, mis on tegelikult väga kaunis, üllas ja abivalmis. Mees armub. Tal on suur unistus ujuda üle järve teisele kaldale. Tütarlaps ergutab teda seda tegema. Annab talle tagasi elu mõtte. Võtmeepisoodis tunnistab Vanamees neiule, et kui poleks olnud teda, oleks temast saanud ilmselt mõrtsukas.
Film areneb vaikselt, aga väljapeetud rütmis. Vanaehe ja Tüdruku duett, mis on mängitud väga minimalistlike vahenditega, on lihtsalt võrratu. Režissööril on õnnestunud nappide vahenditega jutustada lihtsat ja konkreetset lugu ning jõuda sellega kõige suuremate filosoofiliste üldistusteni sellest, kuidas juhus võib meie elus mängida saatuslikku rolli: piir, kus ühest võib saada mõrtsukas ja teisest pühak, on väga habras, et mitte öelda olematu. Filmi lõpuks jääb hinge puhas tunne, mis on meistriteose tunnus.
(sünd 1964, Kõrgõstan) õppis Almatõ Teatri ja Kinoinstituudis (1987-93). Tema kaks esimest lühifilmi "Don't Cry, Rhinoceros!" (1993) ja "The Devil's Bridge" (1996) võitsid auhindu mainekal Clermont-Ferrand' filmifestivalil Prantsusmaal. Esimese täispika filmi "Unknown Route" tegi režissöör 2008. aastal. "Öine avarii" on Birnazarovi kolmas täispikk mängufilm.
Seansikood: 101503
Filmi külalised: Režissöör Temirbek Birnazarov, Osatäitja Dina Jakob
Seansikood: 110603
Seansikood: 131803
Seansikood: 150302
Seansikood: 170102
Grand Prix võitja
Riik: Kõrgõzstan
Režissöör: Temirbek Birnazarov
Produtsent: Gulmira Kerimova
Stsenaristid: Nurifa Umuralieva, Temirbek Birnazarov
Operaator: Kabyljan Khamidov
Helilooja: Asylbek Ozubekov
Osatäitjad: Dina Jakob, Akylbek Abdykalykov
Tootja: National film-studio “Kyrgyzfilm